EELNÕU 2020/318

								KOMISJONID:

eelarve- ja arengu-	JK	
haridus-		
kultuuri- 		
majandus-		
revisjoni-		
sotsiaal- 		

VILJANDI LINNAVOLIKOGU

OTSUS

17. detsember 2020   nr

Detailplaneeringute koostamise lõpetamine

Viljandi Linnavolikogu 22.02.2006 otsusega nr 55 „Detailplaneeringu algatamine“ algatati Tallinna tänava, Uku tänava, Savi tänava ja C. R. Jakobsoni tänavaga külgneva kvartali nr 142 osa-ala detailplaneering (Viljandi linna planeeringute registri nr 2006-005). Detailplaneeringu koostamisele ei asutud. Detailplaneeringust huvitatud isik Lidl Eesti UÜ on tänaseks päevaks äriregistrist kustutatud. Kinnistu omanik on vahetunud. 

Viljandi Linnavolikogu 28.08.2013 otsusega nr 379 „Detailplaneeringu algatamine“ algatati Valuoja oru detailplaneering (Viljandi linna planeeringute registri nr 2013-004). Detailplaneeringu koostamisele ei asutud. Linna huvi ja vajadus planeeringu koostamise jätkamise järele puudub.

Ehitusseadustiku ja planeerimisseaduse rakendamise seaduse § 1 lõike 4 alusel enne nimetatud seaduse jõustumist 01.07.2015 algatatud detailplaneeringu menetlus viiakse lõpule hiljemalt 2018. aasta 1. juuliks.
Planeerimisseaduse § 129 lõike 1 punkti 1 alusel võib detailplaneeringu koostamise lõpetada, kui koostamise käigus ilmnevad asjaolud, mis välistavad planeeringu elluviimise tulevikus. Planeerimisseaduse § 129 lõike 1 punkti 2 alusel võib detailplaneeringu koostamise lõpetada, kui kinnisasja omanik esitab selle kohase taotluse.
Detailplaneeringute koostamisele asumisest alates on oluliselt muutunud detailplaneeringute koostamist reguleerivad õigusaktid.

Ehitusseadustiku ja planeerimisseaduse rakendamise seaduse § 1 lõike 4, planeerimisseaduse § 129 lõike 1 punktide 1 ja 2 alusel ning arvestades kõiki olulisi asjaolusid Viljandi Linnavolikogu

o t s u s t a b:

1. Lõpetada järgmiste detailplaneeringute koostamine:
1.1. Tallinna tänava, Uku tänava, Savi tänava ja C. R. Jakobsoni tänavaga külgneva kvartali nr 142 osa-ala detailplaneering (planeeringute registri nr 2006-005);
1.2. Valuoja oru detailplaneering (planeeringute registri nr 2013-004).

2. Arhitektuuriametil teavitada detailplaneeringu koostamise lõpetamisest ja selle põhjustest ajalehes Sakala ja Viljandi linna veebilehel. Samuti teavitada valitsusasutusi, kelle valitsemisalas olevaid küsimusi detailplaneering käsitleb ning isikuid, kelle õigusi võib planeeringu koostamise lõpetamine puudutada.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Kertu Rang
Esitatud: 
Esitaja: Viljandi Linnavalitsus			Ettekandja: Kalvi Märtin
Lk arv:
Hääletamine: nõudmisel

Seletuskiri
Detailplaneeringute koostamise lõpetamine

Käesoleva eelnõu eesmärk on lõpetada nende detailplaneeringute koostamine, mille koostamise jätkamine on osutunud mittevajalikuks. 

Ehitusseadustiku ja planeerimisseaduse rakendamise seaduse § 1 lõike 4 järgselt viiakse enne nimetatud seaduse jõustumist 01.07.2015 algatatud detailplaneeringu menetlus lõpule hiljemalt 2018. aasta 1. juuliks.
01.07.2015 jõustunud planeerimisseaduse § 139 lõike 2 alusel detailplaneeringu kehtestamise või kehtestamata jätmise otsus tehakse hiljemalt kolme aasta möödumisel detailplaneeringu algatamisest arvates. Detailplaneeringute menetlustähtaeg on seatud selleks, et haldusorgan väldiks viivitusi ja tagaks detailplaneeringute mõistliku menetlusaja.
Detailplaneeringute koostamisele asumisest alates on oluliselt muutunud detailplaneeringute koostamist reguleerivad õigusaktid. Ehitusseadustiku ja planeerimisseaduse rakendamise seaduse§ 1 lõike 1 kohaselt menetletakse enne 01.07.2015 algatatud planeeringud lõpuni, lähtudes kuni 30.06.2015 kehtinud planeerimisseaduses sätestatud nõuetest, mis võib osutuda väga tülikaks.

Käesoleva otsusega seotud Viljandi Linnavolikogu poolt algatatud detailplaneeringud on:
1. Tallinna tänava, Uku tänava, Savi tänava ja C. R. Jakobsoni tänavaga külgneva kvartali nr 142 osa-ala detailplaneering (Viljandi linna planeeringute registri nr 2006-005, https://service.eomap.ee/viljandilinn/#/planeeringud/planeeringud/440).
Detailplaneering algatati Viljandi Linnavolikogu 22.02.2006 otsusega nr 55 „Detailplaneeringu algatamine“. Detailplaneeringualas on Tallinna tänava, Uku tänava, Savi tänava ja C. R. Jakobsoni tänavaga külgneva kvartali nr 142 osa-ala. Planeeringuala suurus on 12623 m2.
Detailplaneeringu koostamisest huvitatud isik oli Lidl Eesti UÜ (10933282), kelle eesmärk oli määrata kruntidele Uku tn 1a, Tallinna tn 35 ja C. R. Jakobsoni tn 15a uus krundijaotus, ehitusõigus ja planeeringulised nõuded ärihoone ehitamiseks.
Viljandi linna kvartali nr 142 kehtiv detailplaneering puudub. Arvestades kvartali paiknemist südalinna arenevate alade kõrval on linna huvi, et saaks planeeritud ja toimuksid arengud ka Tallinna tänava, Uku tänava, Savi tänava ja C. R. Jakobsoni tänavaga külgneva kvartali alakasutusega halvasti hooldatud sisealal. 

2. Valuoja oru detailplaneering (Viljandi linna planeeringute registri nr 2013-004, https://service.eomap.ee/viljandilinn/#/planeeringud/planeeringud/552).
Detailplaneering algatati Viljandi Linnavolikogu 28.08.2013 otsusega nr 379 „Detailplaneeringu algatamine“. Detailplaneeringualas on katastriüksus Valuoja org (katastritunnus 89715:003:0003, pindala 122534 m²).
Detailplaneeringu koostamise eesmärk on määrata krunt ja ehitusõigus Minihansa teemapargi rajamiseks vastavalt ideekonkursi „Minihansa Viljandis Valuoja orus“ võitnud tööle „Molekul“.
Teemapargi rajamise rahastamiseks ei saavutatud kokkuleppeid ja Viljandi linna huvi detailplaneeringu koostamiseks lõppes peale rahvusvahelisi hansapäevi 2015. a.
Valuoja oru maa-ala kohta on olemas kehtiv detailplaneering (Viljandi linna planeeringute registri nr 2005-001).

Viljandi linna kulud detailplaneeringute koostamise lõpetamisel on ajalehes teavitamise kulud.
Ligikaudne teavitamise eest tasutav arvete kogusumma on 200 eurot.

(allkirjastatud digitaalselt)
Kertu Rang 
planeeringuspetsialist